32005D0155
L 051/23
JURNALUL OFÍCIAL AL UNIUNII EUROPENE
DECIZIA COMISIEI
din 18 februarie 2005
de modificare a Deciziei 97/102/CE de stabilire a condițiilor speciale care reglementează importul de produse pescărești și de acvacultură originare din Rusia în ceea ce privește desemnarea autorității competente și modelul de certificat de sănătate
[notificată cu numărul C(2005) 357]
(Text cu relevanță pentru SEE)
(2005/155/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), în special articolul 11 alineatul (1),
întrucât:
(1)
În Decizia 97/102/CE a Comisiei (2), Comitetul național pentru produse pescărești din Federația Rusă este desemnat ca fiind autoritatea competentă în Rusia pentru verificarea și certificarea conformității produselor pescărești și de acvacultură cu cerințele Directivei 91/493/CEE.
(2)
Ca urmare a restructurării administrației ruse, autoritatea competentă a devenit Ministerul Agriculturii din Federația Rusă. Această nouă autoritate este în măsură să verifice în mod eficient aplicarea normelor în vigoare.
(3)
Ministerul Agriculturii a dat asigurări oficiale privind respectarea standardelor referitoare la controalele sanitar-veterinare și monitorizarea produselor pescărești și de acvacultură stabilite de Directiva 91/493/CEE și privind îndeplinirea unor cerințe de igienă echivalente cu cele prevăzute de directiva menționată anterior.
(4)
Este necesar ca Decizia 97/102/CE să se modifice în consecință.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Decizia 97/102/CE se modifică după cum urmează:
1.
Articolul 1 se înlocuiește cu următorul text:
„Articolul 1
Ministerul Agriculturii din Federația Rusă, sprijinit de Centrul național pentru calitatea și siguranța produselor pescărești (calitatea națională a peștelui), este autoritatea competentă din Rusia pentru verificarea și certificarea conformității produselor pescărești cu cerințele Directivei 91/493/CEE.”
2.
Anexa A se înlocuiește cu anexa la prezenta decizie.
Articolul 2
Prezenta decizie se aplică de la 24 iunie 2005.
Articolul 3
Prezenta decizie se adresează statelor membre.
Adoptată la Bruxelles, 18 februarie 2005.